બીએફઆઇના એક અધિકારીએ જણાવ્યું કે, ”સરિતાએ પ્રોફેશનલ બૉક્સિંગમાં ઝુકાવ્યું ત્યારે અમને અંધારામાં નહોતા રાખ્યા. તેણે અમને બરાબર માહિતગાર કર્યા હતા, જોકે પિન્કી અમારી પરવાનગી લીધા વગર કોચિંગ કૅમ્પ છોડી ગઈ હતી, જોકે બન્નેએ કૅમ્પ છોડી જવા બદલ માફી માગી છે. સરિતાનાં મમ્મી બીમાર છે અને અત્યારે તેમની સારવાર માટે મુંબઈમાં છે. તે ટૂંક સમયમાં કૅમ્પમાં જોડાશે. નવેમ્બરમાં વિયેતનામમાં એશિયન ચૅમ્પિયનશિપ યોજાઈ રહી છે અને તેણે એમાં ભાગ લેવાની ઇચ્છા વ્યક્ત કરી છે, જે અમે માન્ય રાખી છે.” સરિતા જાન્યુઆરીમાં તેની પ્રથમ પ્રોફેશનલ ફાઇટ જીતી ગઈ હતી. પિન્કી પણ પ્રથમ મુકાબલો જીતી હતી, જોકે ત્યાર પછી તેમની કોઈ હરીફાઈ ન હોવાથી પાછી નેશનલ કૅમ્પમાં આવી ગઈ છે.